- Hindi News
- National
- कार्यकर्ता ग्रामीण क्षेत्रों की समस्याअों की जानकारी लेकर बताएं: राजकुमार
कार्यकर्ता ग्रामीण क्षेत्रों की समस्याअों की जानकारी लेकर बताएं: राजकुमार
भास्कर संवाददाता | बैकुंठपुर
मानस भवन में राजीव गांधी पंचायती राज संगठन शहरी निकाय ,जिला कांग्रेस कमेटी के सानिध्य में जिला स्तरीय विमर्श संवाद कार्यक्रम आयोजित किया गया। इस मौके पर राजीव गांधी पंचायती राज संगठन के राष्ट्रीय महा सचिव राजकुमार किराणु एवं छग के समन्यवक सफी अहमद संभागीय समन्यवक गुलखान उपस्थित थे।
जिला स्तरीय विमर्श संवाद कार्यक्रम की शुरूवात पूर्व प्रधानमंत्री स्व. राजीव गंाधी की प्रतिमा के समक्ष दीप प्रज्जवलन व माल्यार्पण कर किया गया। इस अवसर पर कार्यक्रम की अध्यक्षता जिला कांग्रेस कमेटी कोरिया की अध्यक्ष प्रभा पटेल ने की। विशिष्ठ अथिति के रूप में प्रदेश सचिव नजीर अजहर, पीसीसी सदस्य वेदांती तिवारी, जिला कांग्रेस कमेटी के उपाध्यक्ष मुख़्तार अहमद, जिला महामंत्री योगेश शुक्ला, जिलाप्रवक्ता प्रदीप गुप्ता,जिला महामंत्री शैलेन्द्र सिंह, अल्पसंख्यक प्रकोष्ठ जिला अध्यक्ष मंजीत सिंह, नगरपालिका अध्यक्ष, अजीत लकड़ा ,नगर पंचायत अध्यक्ष ओमप्रकाश विश्वकर्मा उपस्थित थे। जिला स्तरीय विमर्श संवाद कार्यक्रम के तहत सभी पदाधिकारियों ने संगठन को और अधिक मजबुत बनाने व गांव-गांव तक पहुंचकर लोगों की समस्याओं से अवगत होने को कहा गया है। इसके साथ ही साथ सभी कार्यकर्ताओं से ग्रामीण अंचलों में समस्याओं को सूचीबद्ध कर उसे उच्चाधिकारियों तक प्रेषित करने को कहा गया ताकि विकास की बात कहने वाली प्रदेश व देश की सरकार की हकीकत से जनता को रूबरू कराया जा सके।
tgl_Latn sot_Latn hin_Deva hin_Deva bho_Deva hin_Deva hin_Deva